**Convocatòria de premsa: divendres 12 d’abril a les 19.30 h al Cèntric Espai Cultural**

**Lliurament de la XI edició dels Premis Ciutat del Prat**

**Demà divendres 12 d’abril al vespre, tindrà lloc l’acte de lliurament dels Premis Ciutat del Prat, on es donaran a conèixer els noms de les quatre persones i entitats guardonades.**

El Cèntric Espai Cultural acollirà demà divendres, 12 d’abril, al vespre l’acte de lliurament dels Premis Ciutat del Prat, que enguany arriben a la seva onzena edició. L’alcalde del Prat, Lluís Tejedor, serà l’encarregat de lliurar els premis a les persones guardonades, el nom de les quals es donarà a conèixer durant el mateix acte.

Amb aquests guardons, es vol reconèixer la trajectòria i les aportacions de persones o organitzacions vinculades al Prat, que hagin contribuït a fomentar la llibertat, la solidaritat, la igualtat i el progrés de la societat en qualsevol àmbit, hagin destacat en qualsevol disciplina cultural o esportiva o contribuït amb la seva activitat a projectar i donar prestigi al nom de la ciutat.

|  |
| --- |
| **CONVOCATÒRIA ALS MITJANS DE COMUNICACIÓ** |
| **ACTE:** | Lliurament de la XI edició dels Premis Ciutat del Prat  |
| **DIA:** | Divendres, 12 d’abril  |
| **HORA:** | 19.30 h |
|  |  |
| **LLOC:** | Cèntric Espai Cultural (C/Jaume Casanovas, 70 del Prat).  |
|  |  |
|  |  |
|  |  |

**El Prat de Llobregat, 11 d’abril de 2019**